title: A Bizottság (EU) 2020/230 végrehajtási rendelete (2020. február 19.) a Kínai Népköztársaságból származó nátrium-glutamát behozatalára vonatkozóan a (EU) 2015/83 végrehajtási rendelettel bevezetett dömpingellenes intézkedések esetleges kijátszására vonatkozó vizsgálat megindításáról, valamint az ezekre a behozatalokra vonatkozó nyilvántartásbavételi kötelezettség bevezetéséről

text:
                  20.2.2020

                  HU

                  Az Európai Unió Hivatalos Lapja

                  L 47/9

         A BIZOTTSÁG (EU) 2020/230 VÉGREHAJTÁSI RENDELETE
         (2020. február 19.)
         a Kínai Népköztársaságból származó nátrium-glutamát behozatalára vonatkozóan a (EU) 2015/83 végrehajtási rendelettel bevezetett dömpingellenes intézkedések esetleges kijátszására vonatkozó vizsgálat megindításáról, valamint az ezekre a behozatalokra vonatkozó nyilvántartásbavételi kötelezettség bevezetéséről
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Európai Unióban tagsággal nem rendelkező országokból érkező dömpingelt behozatallal szembeni védelemről szóló, 2016. június 8-i (EU) 2016/1036 európai parlamenti és tanácsi rendeletre (1) és különösen annak 13. cikke (3) bekezdésére és 14. cikke (5) bekezdésére,
         a tagállamok tájékoztatását követően,
         mivel:
         A.   KÉRELEM

                     (1)

                     Az Európai Bizottsághoz az (EU) 2016/1036 rendelet (a továbbiakban: alaprendelet) 13. cikkének (3) bekezdése és 14. cikkének (5) bekezdése alapján kérelmet nyújtottak be a Kínai Népköztársaságból származó nátrium-glutamát behozatalára vonatkozó dömpingellenes intézkedések esetleges kijátszásának vizsgálata és e behozatalok nyilvántartásba vétele iránt.

               B.   TERMÉK

                     (2)

                     Az esetleges kijátszás által érintett termék a mononátrium-glutamát (a továbbiakban: nátrium-glutamát). A termék jelenleg az ex 2922 42 00 KN-kód (TARIC-kód: 2922420010) alá tartozik, és a Kínai Népköztársaságból származik (a továbbiakban: érintett termék). Az érintett termékre dömpingellenes intézkedések vonatkoznak.

                     (3)

                     Az esetleges kijátszás tekintetében vizsgált termék megegyezik az előző preambulumbekezdésben meghatározott termékkel, de olyan keverékben vagy oldatban fordul elő, amelynek száraz tömegben kifejezett nátrium-glutamát-tartalma legalább 50 %. A nátrium-glutamáttal keverhető termékek közé tartoznak például a sók, a cukrok, a keményítők, a maltodextrinek vagy különböző ízesítők. A vizsgálandó termék az (EU) 2015/83 bizottsági végrehajtási rendelet (2) hatálybalépésekor az ex 2103 90 90, ex 2104 10 00, ex 2104 20 00, ex 3824 90 92, ex 3824 90 93 és ex 3824 90 96 KN-kódok (TARIC-kódok: ex ex2103909010, ex ex2103909080, ex ex2104100010, ex ex2104100090, ex ex3824909299, ex ex3824909390 és ex ex3824909699) alá tartozott. (Az ex 2104 20 00 KN-kódhoz [nátrium-glutamát-keverékek] nem tartozott specifikus TARIC-kód).

               C.   A MEGLÉVŐ INTÉZKEDÉSEK

                     (4)

                     A jelenleg hatályban lévő és esetlegesen kijátszott intézkedéseket az (EU) 2015/83 végrehajtási rendelettel kivetett végleges dömpingellenes vám alkotja (a továbbiakban: meglévő intézkedések).

               D.   INDOKOK

                     (5)

                     A kérelmező elegendő bizonyítékot szolgáltatott arra vonatkozóan, hogy az érintett termék behozatalára vonatkozó meglévő dömpingellenes intézkedéseket az érintett termék kismértékű módosításával kijátsszák.

                     (6)

                     Konkrétabban az exportstatisztikák (Comext, IHS Global) azt mutatják, hogy az érintett termékre az (EU) 2015/83 végrehajtási rendelettel bevezetett végleges dömpingellenes vám kivetését követően jelentősen megváltozott a kereskedelem szerkezete a Kínai Népköztársaságból az Unióba irányuló kivitel tekintetében. Ennek a változásnak a vám kivetésén kívül semmilyen más megfelelő magyarázata vagy gazdasági indoka nincs.

                     (7)

                     A bizonyítékok arra is rámutatnak, hogy ez a változás a kismértékben módosított érintett termék behozatalából ered. Az érintett terméket kis mennyiségű NaCl (konyhasó) hozzáadásával módosítják; ez csekély mértékben módosítja az érintett terméket anélkül, hogy megváltoztatná annak alapvető tulajdonságait. A bizonyítékok azt mutatják, hogy az ilyen gyakorlatnak, eljárásnak vagy munkának a vám kivetésén kívül más megfelelő magyarázata vagy gazdasági indoka nincs.

                     (8)

                     A kérelem továbbá elegendő bizonyítékot tartalmaz arra vonatkozóan, hogy a kialakult helyzet az érintett termékre vonatkozó meglévő dömpingellenes intézkedések javító hatását a mennyiségek és az árak tekintetében egyaránt aláássa. Úgy tűnik, hogy az érintett termék behozatalát a vizsgált termék jelentős volumenű behozatala váltotta fel. Elegendő bizonyíték áll rendelkezésre emellett arra vonatkozóan is, hogy a vizsgált termék behozatala a meglévő intézkedésekhez vezető vizsgálat során megállapított kárt nem okozó árnál alacsonyabb árakon történik.

                     (9)

                     Végezetül a kérelmező elegendő bizonyítékot szolgáltatott arra vonatkozóan, hogy a vizsgált termék értékesítése a korábban megállapított rendes értékkel összehasonlítva dömpingáron történik.

                     (10)

                     Amennyiben a Bizottság a vizsgálat során az alaprendelet 13. cikkének hatálya alá tartozó, a (7) preambulumbekezdésben említettől eltérő más kijátszási gyakorlatot is feltár, a vizsgálatot arra is kiterjesztheti.

               E.   AZ ELJÁRÁS

                     (11)

                     A fentiek alapján a Bizottság megállapította, hogy elegendő bizonyíték áll rendelkezésre az alaprendelet 13. cikkének (3) bekezdése szerinti vizsgálat megindításához, valamint a vizsgált termék behozatalára vonatkozó nyilvántartásbavételi kötelezettségnek az alaprendelet 14. cikkének (5) bekezdésével összhangban történő bevezetéséhez.

                     (12)

                     A Bizottság a vizsgálathoz szükségesnek tartott információk összegyűjtése érdekében felkéri az érdekelt feleket, hogy haladéktalanul, de legkésőbb az e rendelet 3. cikkének (2) bekezdésében meghatározott időpontig vegyék fel a kapcsolatot a Bizottsággal. Az e rendelet 3. cikkének (2) bekezdésében meghatározott határidő valamennyi érdekelt félre vonatkozik. Információkat szükség szerint az uniós gazdasági ágazattól is be lehet kérni.

                     (13)

                     A Kínai Népköztársaság hatóságai értesítést fognak kapni a vizsgálat megindításáról.

               a)   Az írásbeli beadványok benyújtása, a kitöltött kérdőívek megküldése és levelezés

                     (14)

                     A Bizottsághoz piacvédelmi vizsgálatok céljára csak szerzői jogi védelem alatt nem álló információk nyújthatók be. Mielőtt az érdekelt felek olyan információkat és/vagy adatokat bocsátanának a Bizottság rendelkezésére, amelyekkel kapcsolatban harmadik felet szerzői jog illet meg, a szerzői jog jogosultjától külön engedélyt kell kérniük, amelyben az kifejezetten lehetővé teszi a Bizottság számára a) az információk és adatok e piacvédelmi eljárás keretében történő felhasználását, valamint b) az információknak és/vagy adatoknak az e vizsgálatban érdekelt felek felé olyan formában történő továbbítását, hogy azok gyakorolhassák védelemhez való jogukat.

                     (15)

                     Az érdekelt felek által benyújtott valamennyi olyan írásbeli beadványt – beleértve az e rendeletben kért információkat, a kitöltött kérdőíveket és a leveleket is –, amelyre vonatkozóan bizalmas kezelést kérelmeznek, „Limited” (3) (korlátozott hozzáférésű) jelöléssel kell ellátni. A vizsgálat keretében információt benyújtó feleknek a bizalmas kezelésre irányuló kérelmüket meg kell indokolniuk.

                     (16)

                     A „Limited” jelöléssel ellátott információkat benyújtó érdekelt feleknek ezekről az információkról az (EU) 2016/1036 rendelet 19. cikkének (2) bekezdése értelmében nem bizalmas jellegű összefoglalót is rendelkezésre kell bocsátaniuk, amelyet „For inspection by interested parties” (az érdekelt felek számára, betekintésre) jelöléssel kell ellátniuk. Ennek az összefoglalónak megfelelő részletességűnek kell lennie ahhoz, hogy a bizalmasan benyújtott információk lényege kielégítő mértékben megismerhető legyen belőle.

                     (17)

                     Amennyiben a bizalmas információt benyújtó fél nem indokolja meg kellőképpen a bizalmas kezelésre irányuló kérelmét, vagy nem bocsát rendelkezésre nem bizalmas jellegű összefoglalót a kért formában és minőségben, a Bizottság az információt figyelmen kívül hagyhatja, kivéve abban az esetben, ha megfelelő források kielégítően bizonyítják az információ helyességét.

                     (18)

                     A Bizottság felkéri az érdekelt feleket, hogy minden beadványukat és kérelmüket a TRON.tdi platformon (https://tron.trade.ec.europa.eu/tron/TDI) keresztül – a meghatalmazásokat és a tanúsítványokat szkennelt formában mellékelve – nyújtsák be.
                     A TRON.tdi platformhoz való hozzáféréshez az érdekelt feleknek rendelkezniük kell EU Login fiókkal. A regisztrációval és a TRON.tdi platform használatával kapcsolatos teljes iránymutatás megtalálható a következő weboldalon: https://webgate.ec.europa.eu/tron/resources/documents/gettingStarted.pdf.
                     A TRON.tdi platform vagy az e-mail használatával az érdekelt felek elfogadják a Kereskedelmi Főigazgatóság honlapján közzétett, „LEVELEZÉS AZ EURÓPAI BIZOTTSÁGGAL PIACVÉDELMI ÜGYEKBEN” című dokumentumban foglalt, az elektronikus beadványokra alkalmazandó szabályokat: http://trade.ec.europa.eu/doclib/docs/2014/june/tradoc_152573.pdf
                     Az érdekelt feleknek fel kell tüntetniük nevüket, címüket, telefonszámukat és érvényes e-mail-címüket, továbbá biztosítaniuk kell, hogy a megadott e-mail-cím működő, naponta ellenőrzött hivatalos e-mail-cím legyen. Az elérhetőségek megadása után a Bizottság kizárólag e-mailben kommunikál az érdekelt felekkel, kivéve, ha azok kifejezetten kérik a Bizottságtól a dokumentumok más kommunikációs csatornán történő megküldését, vagy ha a dokumentumot a jellegéből adódóan könyvelt levélpostai küldeményben kell elküldeni. Az érdekelt felek a Bizottsággal folytatott levelezésre vonatkozó további szabályokat és információkat, köztük az e-mailben eljuttatott küldeményekre irányadó elveket megtalálják a fent említett, az érdekelt felekkel folytatott kommunikációra vonatkozó útmutatóban.
                     A Bizottság levelezési címe:

                                 European Commission

                                 Directorate-General for Trade

                                 Directorate H

                                 Office: CHAR 04/039

                                 1049 Bruxelles/Brussel

                                 BELGIQUE/BELGIË

                           TRON.tdi: https://tron.trade.ec.europa.eu/tron/TDI
                     E-mail-cím: TRADE-R719@ec.europa.eu

               b)   Információgyűjtés és meghallgatások

                     (19)

                     A Bizottság felkéri az összes érdekelt felet, köztük az uniós gazdasági ágazatot, az importőröket és az érintett szervezeteket, hogy írásban ismertessék álláspontjukat és állításaikat támasszák alá bizonyítékokkal, azzal, hogy ezeket a beadványokat a 3. cikk (2) bekezdésében meghatározott határidőn belül kell benyújtani. A Bizottság továbbá meghallgathatja az érdekelt feleket, amennyiben azok írásban olyan kérelmet nyújtanak be, melyből kitűnik, hogy meghallgatásukat különleges okok indokolják.

               c)   Mentesség a behozatalok nyilvántartásba vétele vagy az intézkedések alól

                     (20)

                     Az alaprendelet 13. cikkének (4) bekezdésével összhangban a vizsgált termék behozatalai mentesíthetők a nyilvántartásba vétel vagy az intézkedések hatálya alól, ha a behozatalok nem valósítanak meg kijátszást.

                     (21)

                     mivel a lehetséges kijátszás az Unión kívül valósul meg, az alaprendelet 13. cikkének (4) bekezdése alapján a mentesség a vizsgált termék azon, a Kínai Népköztársaságban működő gyártói számára adható meg, amelyek bizonyítani tudják, hogy nem vesznek részt az alaprendelet 13. cikkének (1) és (2) bekezdése szerinti kijátszásban. Azoknak a gyártóknak – ha vannak ilyenek –, amelyek mentességet kívánnak kapni, az e rendelet 3. cikkének (1) bekezdésében megjelölt határidőn belül jelentkezniük kell. A kérdőív egy példánya megtekinthető az érdekelt felek számára betekintésre összeállított aktában és a Kereskedelmi Főigazgatóság honlapján: https://trade.ec.europa.eu/tdi/case_details.cfm?id=2448, amelyet az e rendelet 3. cikkének (2) bekezdésében megjelölt határidőn belül kell benyújtani.

                     (22)

                     Az e rendeletben vagy az érdekelt felekkel folytatott levélváltás során a kérdőívek kitöltésére vonatkozóan vagy más célra meghatározott határidők legfeljebb 3 nappal hosszabbíthatók meg. Ha a meghosszabbítást kérő fél igazolni tudja a kivételes körülmények fennállását, a határidő meghosszabbításának időtartama legfeljebb 7 napra növelhető.

               F.   NYILVÁNTARTÁSBA VÉTEL

                     (23)

                     Az alaprendelet 14. cikkének (5) bekezdése alapján a vizsgált termék behozatalára nyilvántartásbavételi kötelezettséget kell bevezetni annak biztosítása érdekében, hogy amennyiben a vizsgálat kijátszást állapít meg, már a behozatalra vonatkozó nyilvántartásbavételi kötelezettség bevezetésének napjától megfelelő mértékű dömpingellenes vámokat lehessen kivetni.

                     (24)

                     Az intézkedéseknek a kismértékben módosított termékre történő kiterjesztése várhatóan a meglévő intézkedések keretében megállapítottal azonos mértékű kötelezettséget fog maga után vonni. Amennyiben megállapítható, hogy a kijátszást egyéni különbözetekkel rendelkező együttműködő exportőr gyakorolja, ezek az intézkedések lesznek alkalmazandók. Ellenkező esetben a maradékvámot kell alkalmazni.

               G.   HATÁRIDŐK

                     (25)

                     A felelősségteljes ügyvitel érdekében meg kell állapítani azokat a határidőket, amelyeken belül:

                                 —

                                 az érdekelt felek jelentkezhetnek a Bizottságnál, kifejthetik írásban álláspontjukat, benyújthatják kitöltött kérdőíveiket, vagy más, a vizsgálat során figyelembe veendő információkat szolgáltathatnak,

                                 —

                                 az érdekelt felek írásban kérhetik a Bizottság előtti meghallgatásukat.

                     (26)

                     A Bizottság felhívja a figyelmet arra, hogy az alaprendeletben megállapított eljárási jogok gyakorlása attól függ, hogy a felek az e rendelet 3. cikkében megjelölt határidőn belül jelentkeznek-e.

               H.   AZ EGYÜTTMŰKÖDÉS HIÁNYA

                     (27)

                     Abban az esetben, ha az érdekelt felek valamelyike megtagadja a szükséges információkhoz való hozzáférést, vagy nem szolgáltatja ezeket az információkat határidőn belül, illetve ha a vizsgálatot jelentősen hátráltatja, az alaprendelet 18. cikkének megfelelően megerősítő vagy nemleges ténymegállapítások tehetők a rendelkezésre álló tények alapján.

                     (28)

                     Ha megállapítást nyer, hogy az érdekelt felek valamelyike hamis vagy félrevezető információkat szolgáltatott, ezek az információk figyelmen kívül hagyhatók, és a Bizottság az alaprendelet 18. cikkének megfelelően a rendelkezésre álló tényekre támaszkodhat.

                     (29)

                     Ha az érdekelt felek valamelyike nem, vagy csak részben működik együtt, és ezért a ténymegállapítások alapjául az alaprendelet 18. cikkének megfelelően a rendelkezésre álló tények szolgálnak, az eredmény kedvezőtlenebb lehet e fél számára, mint ha együttműködött volna.

               I.   A VIZSGÁLAT IDŐKERETEI

                     (30)

                     A vizsgálat az alaprendelet 13. cikke (3) bekezdésének megfelelően az e rendelet hatálybalépésétől számított kilenc hónapon belül zárul le.

               J.   A SZEMÉLYES ADATOK KEZELÉSE

                     (31)

                     A Bizottság felhívja a figyelmet arra, hogy az e vizsgálat során gyűjtött valamennyi személyes adatot a természetes személyeknek a személyes adatok uniós intézmények, szervek, hivatalok és ügynökségek általi kezelése tekintetében való védelméről és az ilyen adatok szabad áramlásáról szóló (EU) 2018/1725 európai parlamenti és tanácsi rendeletnek (4) megfelelően kezeli.

                     (32)

                     A Bizottság piacvédelmi tevékenysége során végzett személyesadat-kezelésről a magánszemélyeket tájékoztató adatvédelmi nyilatkozat megtekinthető a Kereskedelmi Főigazgatóság honlapján: http://ec.europa.eu/trade/policy/accessing-markets/trade-defence/.

               K.   MEGHALLGATÓ TISZTVISELŐ

                     (33)

                     Az érdekelt felek kérhetik a kereskedelmi ügyekben eljáró meghallgató tisztviselő közreműködését. A meghallgató tisztviselő az eljárás folyamán megvizsgálja az iratbetekintési kérelmeket, a dokumentumok bizalmas kezelését érintő vitákat, a határidők meghosszabbítására vonatkozó kérelmeket, valamint az érdekelt felek vagy harmadik felek által a védelemhez való joguk gyakorlásával összefüggésben benyújtott kérelmeket.

                     (34)

                     A meghallgató tisztviselő meghallgatásokat szervezhet, és közvetíthet az érdekelt fél vagy felek és a Bizottság szolgálatai között annak érdekében, hogy az érdekelt felek maradéktalanul gyakorolhassák a védelemhez való jogukat.

                     (35)

                     A meghallgató tisztviselő általi meghallgatás iránti kérelmet írásban, indoklással együtt kell benyújtani. A meghallgató tisztviselő megvizsgálja a kérelmek indokait. Ilyen meghallgatásra csak akkor kerülhet sor, ha az adott kérdést nem sikerült a Bizottság szolgálataival kellő időben rendezni.

                     (36)

                     A kérelmeket kellő időben, indokolatlan késedelem és az eljárás szabályszerű lefolytatásának veszélyeztetése nélkül kell benyújtani. Ezt szem előtt tartva az érdekelt feleknek a meghallgató tisztviselő közreműködését a közreműködésre okot adó esemény bekövetkezése után a lehető leghamarabb kérniük kell. A meghallgató tisztviselő általi meghallgatás kérésére főszabályként a Bizottság szolgálatai általi meghallgatás iránti kérelmekre vonatkozóan a 3. cikkben meghatározott időkereteket kell értelemszerűen alkalmazni. Ha a meghallgatás iránti kérelmet nem a rendelkezésre álló időkereteken belül nyújtják be, a meghallgató tisztviselő megvizsgálja a késve beérkező kérelem indokait, a benne felvetett kérdések jellegét és e kérdéseknek a védelemhez való jog gyakorlására kifejtett hatását, továbbá figyelembe veszi a megfelelő ügyintézéshez és a vizsgálat időben történő lezárásához fűződő érdeket.

                     (37)

                     További információk, valamint a meghallgató tisztviselő elérhetősége és internetes oldalai a Kereskedelmi Főigazgatóság honlapján találhatók: http://ec.europa.eu/trade/trade-policy-and-you/contacts/hearing-officer/,

               ELFOGADTA EZT A RENDELETET:

            1. cikk
            A Bizottság az (EU) 2016/1036 rendelet 13. cikkének (3) bekezdése alapján vizsgálatot indít annak megállapítása érdekében, hogy a Kínai Népköztársaságból származó, jelenleg az ex 2103 90 90, ex 2104 10 00, ex 2104 20 00, ex 3824 99 92, ex 3824 99 93 és ex 3824 99 96 KN-kódok (TARIC-kódok: 2103909011, 2103909081, 2104100011, 2104100081, 2104200011, 3824999298, 3824999389 és 3824999689) alá tartozó, következőképpen meghatározott termék Unióba érkező behozatalai révén megvalósul-e az (EU) 2015/83 bizottsági végrehajtási rendelet rendelkezéseinek kijátszása: mononátrium-glutamát olyan keverékben vagy oldatban, amelynek száraz tömegben kifejezett mononátrium-glutamát-tartalma legalább 50 %.

            2. cikk

               (1)   Az (EU) 2016/1036 rendelet 13. cikkének (3) bekezdése és 14. cikkének (5) bekezdése alapján a tagállamok vámhatóságai megteszik az e rendelet 1. cikkében meghatározott, az Unióba érkező behozatalok nyilvántartásba vételéhez szükséges lépéseket.

               (2)   A nyilvántartásba vételt e rendelet hatálybalépése után kilenc hónappal meg kell szüntetni.

               (3)   A Bizottság utasíthatja a vámhatóságokat, hogy a továbbiakban ne vegyék nyilvántartásba az olyan exportőröktől/gyártóktól az Unióba érkező behozatalokat, amelyek mentességet igényeltek a nyilvántartásba vétel alól, és amelyekről megállapítást nyert, hogy teljesítik a mentesség feltételeit.

            3. cikk

               (1)   Az érdekelt feleknek az e rendelet hatálybalépésének napjától számított 15 napon belül kell jelentkezniük a Bizottságnál.

               (2)   Ahhoz, hogy az érdekelt felek előterjesztéseit a vizsgálat során figyelembe lehessen venni, a feleknek – eltérő rendelkezés hiányában – az e rendelet hatálybalépésének napjától számított 37 napon belül jelentkezniük kell a Bizottságnál, írásban ki kell fejteniük álláspontjukat, be kell nyújtaniuk kitöltött kérdőíveiket, illetve a Bizottság rendelkezésére kell bocsátaniuk a birtokukban lévő egyéb információkat.

               (3)   Az érdekelt felek ugyanezen a 37 napos határidőn belül kérhetik a Bizottság előtti meghallgatásukat is. A vizsgálat indítványozásának szakaszához kapcsolódó kérdések esetében a meghallgatás iránti kérelmet az e rendelet hatálybalépését követő 15 napon belül kell benyújtani. A meghallgatás iránti kérelmet írásban, indoklással együtt kell benyújtani.

            4. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. február 19-én.

                  a Bizottság részéről

                  az elnök

               Ursula VON DER LEYEN

            (1)  HL L 176., 2016.6.30., 21. o.

            (2)  A Bizottság (EU) 2015/83 végrehajtási rendelete (2015. január 21.) a Kínai Népköztársaságból származó nátrium-glutamát behozatalára vonatkozó végleges dömpingellenes vámnak az 1225/2009/EK tanácsi rendelet 11. cikkének (2) bekezdése szerinti hatályvesztési felülvizsgálatot követő kivetéséről (HL L 15., 2015.1.22., 31. o.).

            (3)  A „Limited” jelöléssel ellátott dokumentum az alaprendelet 19. cikke és a GATT 1994 VI. cikkének végrehajtásáról szóló WTO-megállapodás (dömpingellenes megállapodás) 6. cikke szerint bizalmas dokumentumnak minősül. A dokumentum az 1049/2001/EK európai parlamenti és tanácsi rendelet (HL L 145., 2001.5.31., 43. o.) 4. cikke értelmében is védelem alatt áll.

            (4)  Az Európai Parlament és a Tanács (EU) 2018/1725 rendelete (2018. október 23.) a természetes személyeknek a személyes adatok uniós intézmények, szervek, hivatalok és ügynökségek általi kezelése tekintetében való védelméről és az ilyen adatok szabad áramlásáról, valamint a 45/2001/EK rendelet és az 1247/2002/EK határozat hatályon kívül helyezéséről (HL L 295., 2018.11.21., 39. o.).


title: A Bizottság (EU) 2020/236 Végrehajtási Rendelete (2020. február 14.) egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről („Huile d'olive de Provence” [OEM])

text:
                  21.2.2020

                  HU

                  Az Európai Unió Hivatalos Lapja

                  L 48/1

         A BIZOTTSÁG (EU) 2020/236 VÉGREHAJTÁSI RENDELETE
         (2020. február 14.)
         egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről („Huile d'olive de Provence” [OEM])
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 52. cikke (2) bekezdésére,
         mivel:

                     (1)

                     Az 1151/2012/EU rendelet 50. cikke (2) bekezdése a) pontjának megfelelően a Bizottság közzétette az Európai Unió Hivatalos Lapjában (2) Franciaország kérelmét az „Huile d'olive de Provence” elnevezés bejegyzésére.

                     (2)

                     A Bizottsághoz nem érkezett az 1151/2012/EU rendelet 51. cikke szerinti felszólalás, ezért az „Huile d'olive de Provence” elnevezést be kell jegyezni,

               ELFOGADTA EZT A RENDELETET:

            1. cikk
            Az „Huile d’olive de Provence” (OEM) elnevezés bejegyzésre kerül.
            Az első bekezdésben szereplő elnevezés a 668/2014/EU bizottsági végrehajtási rendelet (3) XI. melléklete szerinti 1.5. osztályba – Olajok és zsírok (vaj, margarin, olaj stb.) – tartozó terméket jelöl.

            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. február 14-én.

                  a Bizottság részéről,

                  az elnök nevében,

               Janusz WOJCIECHOWSKI

                  a Bizottság tagja

            (1)  HL L 343., 2012.12.14., 1. o.

            (2)  HL C 325., 2019.9.30., 10. o.

            (3)  A Bizottság 668/2014/EU végrehajtási rendelete (2014. június 13.) a mezőgazdasági termékek és az élelmiszerek minőségrendszereiről szóló 1151/2012/EU európai parlamenti és tanácsi rendelet alkalmazására vonatkozó szabályok megállapításáról (HL L 179., 2014.6.19., 36. o.).


title: A Bizottság (EU) 2020/237 végrehajtási rendelete (2020. február 14.) egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről„Bjelovarski kvargl” (OFJ)

text:
                  21.2.2020

                  HU

                  Az Európai Unió Hivatalos Lapja

                  L 48/2

         A BIZOTTSÁG (EU) 2020/237 VÉGREHAJTÁSI RENDELETE
         (2020. február 14.)
         egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről„Bjelovarski kvargl” (OFJ)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 52. cikke (2) bekezdésére,
         mivel:

                     (1)

                     Az 1151/2012/EU rendelet 50. cikke (2) bekezdésének a) pontjával összhangban a Bizottság közzétette az Európai Unió Hivatalos Lapjában (2) Horvátország kérelmét a „Bjelovarski kvargl” elnevezés bejegyzésére.

                     (2)

                     A Bizottsághoz nem érkezett az 1151/2012/EU rendelet 51. cikke szerinti felszólalási nyilatkozat, ezért a „Bjelovarski kvargl” elnevezést be kell jegyezni,

               ELFOGADTA EZT A RENDELETET:

            1. cikk
            A „Bjelovarski kvargl” (OFJ) elnevezés bejegyzésre kerül.
            Az első bekezdésben említett elnevezés a 668/2014/EU bizottsági végrehajtási rendelet (3) XI. melléklete szerinti 1.3. osztályba (Sajtok) tartozó terméket jelöl.

            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. február 14-én.

                  a Bizottság részéről,

                  az elnök nevében,

               Janusz WOJCIECHOWSKI

                  a Bizottság tagja

            (1)  HL L 343., 2012.12.14., 1. o.

            (2)  HL C 320., 2019.9.24., 9. o.

            (3)  A Bizottság 668/2014/EU végrehajtási rendelete (2014. június 13.) a mezőgazdasági termékek és az élelmiszerek minőségrendszereiről szóló 1151/2012/EU európai parlamenti és tanácsi rendelet alkalmazására vonatkozó szabályok megállapításáról (HL L 179., 2014.6.19., 36. o.).


title: A Bizottság (EU) 2020/238 végrehajtási rendelete (2020. február 20.) az L-treonin valamennyi állatfaj takarmány-adalékanyagaként történő engedélyezéséről (EGT-vonatkozású szöveg)

text:
                  21.2.2020

                  HU

                  Az Európai Unió Hivatalos Lapja

                  L 48/3

         A BIZOTTSÁG (EU) 2020/238 VÉGREHAJTÁSI RENDELETE
         (2020. február 20.)
         az L-treonin valamennyi állatfaj takarmány-adalékanyagaként történő engedélyezéséről
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
         mivel:

                     (1)

                     Az 1831/2003/EK rendelet rendelkezik a takarmányozási célra felhasznált adalékanyagok engedélyezéséről, az engedély megadásának feltételeiről és az engedélyezési eljárásokról.

                     (2)

                     Az 1831/2003/EK rendelet 7. cikkének megfelelően kérelmeket nyújtottak be a Corynebacterium glutamicum KCCM 80117 vagy Corynebacterium glutamicum KCCM 80118 által előállított L-treonin valamennyi állatfaj takarmány-adalékanyagaként történő felhasználásának engedélyezésére vonatkozóan. E kérelmekhez csatolták az említett rendelet 7. cikkének (3) bekezdésében előírt adatokat és dokumentumokat.

                     (3)

                     A kérelmek a „tápértékkel rendelkező adalékanyagok” adalékanyag-kategóriába sorolandó, a Corynebacterium glutamicum KCCM 80117 vagy Corynebacterium glutamicum KCCM 80118 által előállított L-treonin valamennyi állatfaj takarmány-adalékanyagaként történő engedélyezésére vonatkoznak.

                     (4)

                     Az Európai Élelmiszerbiztonsági Hatóság (a továbbiakban: Hatóság) 2019. január 22-i véleményeiben (2), (3) megállapította, hogy a Corynebacterium glutamicum KCCM 80117 vagy Corynebacterium glutamicum KCCM 80118 által előállított L-treonin – étrend-kiegészítőként megfelelő mennyiségben adagolva – a javasolt felhasználási feltételek mellett nincs káros hatással sem az állati és emberi egészségre, sem a környezetre. A Hatóság ezenkívül megállapította, hogy az adalékanyag valamennyi állatfaj esetében az L-treonin aminosav hatékony forrása, és annak érdekében, hogy mind a kérődzőkben, mind a nem kérődző fajokban hasznosuljon, védeni kell a bendőben való lebomlástól. A Hatóság úgy ítélte meg, hogy nem szükséges a forgalomba hozatalt követő egyedi nyomonkövetési előírásokat elrendelni. A Hatóság ellenőrizte továbbá az 1831/2003/EK rendelettel létrehozott referencialaboratórium által benyújtott, a takarmányban található takarmány-adalékanyagra vonatkozó analitikai módszerről szóló jelentést.

                     (5)

                     A Corynebacterium glutamicum KCCM 80117 vagy Corynebacterium glutamicum KCCM 80118 által előállított L-treonin értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a szóban forgó adalékanyag használatát az e rendelet mellékletében meghatározottak szerint engedélyezni kell.

                     (6)

                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

               ELFOGADTA EZT A RENDELETET:

            1. cikk
            A mellékletben meghatározott, a „tápértékkel rendelkező adalékanyagok” adalékanyag-kategóriába és az „aminosavak, sóik és analógjaik” funkcionális csoportba tartozó készítmény takarmány-adalékanyagként való használata a mellékletben meghatározott feltételek mellett engedélyezett.

            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. február 20-án.

                  a Bizottság részéről

                  az elnök

               Ursula VON DER LEYEN

            (1)  HL L 268., 2003.10.18., 29. o.

            (2)  EFSA Journal 2019;17(2):5602.

            (3)  EFSA Journal 2019;17(3):5603.

            MELLÉKLET

                        Az adalékanyag azonosító száma

                        Az engedély jogosultjának neve

                        Adalékanyag

                        Összetétel, kémiai képlet, leírás, analitikai módszer

                        Állatfaj vagy -kategória

                        Maximá-lis életkor

                        Legkisebb tartalom

                        Legnagyobb tartalom

                        Egyéb rendelkezések

                        Az engedély lejárta

                        mg/kg 12 %-os nedvességtartalmú teljes értékű takarmányban

                           Kategória: tápértékkel rendelkező adalékanyagok. Funkcionális csoport: aminosavak, sóik és analógjaik.

                        3c410

                        -

                        L-treonin

                           Az adalékanyag összetétele

                        Por, legalább 98 %-os
                        L-treonin tartalommal (szárazanyagra vetítve).

                           A hatóanyag jellemzése

                           Corynebacterium glutamicum KCCM 80117-tel vagy

                           Corynebacterium glutamicum KCCM 80118-cal való fermentációval előállított L-treonin
                        Kémiai képlet: C4H9NO3

                        CAS-szám: 72-19-5.

                           Analitikai módszerek
                            (1)

                        A takarmány-adalékanyagban található L-treonin meghatározása:

                                    —

                                    A Food Chemical Codex L-treoninról szóló monográfiája és

                                    —

                                    ioncserés kromatográfia oszlopról való eluálódás utáni származékképzéssel és optikai meghatározással (IEC-VIS/FLD) – EN ISO 17180.

                              Az előkeverékekben található L-treonin meghatározása:

                                    —

                                    ioncserés kromatográfia oszlopról való eluálódás utáni származékképzéssel és optikai meghatározással (IEC-VIS/FLD) – EN ISO 17180 és

                                    —

                                    ioncserés kromatográfia oszlopról való eluálódás utáni származékképzéssel és fotometriás meghatározással (IEC-VIS), 152/2009/EK bizottsági rendelet (III. melléklet, F. pont).

                              A takarmánykeverékekben és takarmány-alapanyagokban található L-treonin meghatározása:

                                    —

                                    ioncserés kromatográfia oszlopról való eluálódás utáni származékképzéssel és fotometriás meghatározással (IEC-VIS): 152/2009/EK bizottsági rendelet (III. melléklet, F. pont).

                              A vízben található L-treonin meghatározása:

                                    —

                                    ioncserés kromatográfia oszlopról való eluálódás utáni származékképzéssel és optikai meghatározással (IEC-VIS/FLD).

                        Vala-mennyi faj

                        -

                        -

                        -

                                    1.

                                    Az L-treonin forgalmazása és készítmények adalékanyagaként való felhasználása megengedett.

                                    2.

                                    Az L-treonin az ivóvízen keresztül felhasználható.

                                    3.

                                    Az adalékanyag címkézése révén fel kell tüntetni a nedvességtartalmat.

                                    4.

                                    Az adalékanyag és az előkeverékek címkézése révén fel kell tüntetni a következőt:
                                    „Az L-treoninnel – különösen az ivóvízen keresztül – történő kiegészítés esetén az egyensúlyhiányok elkerülése végett figyelembe kell venni az összes esszenciális és feltételesen esszenciális aminosavat.”

                        2030.3.12.

               (1)  (1) Az analitikai módszerek részletes leírása a referencialaboratórium honlapján található: https://ec.europa.eu/jrc/en/eurl/feed-additives/evaluation-reports


title: A Bizottság (EU) 2020/886 végrehajtási rendelete (2020. június 26.) a közös repülési szabályok és a léginavigációs szolgáltatásokra és eljárásokra vonatkozó működési rendelkezések meghatározásáról, valamint az 1035/2011/EU végrehajtási rendelet és az 1265/2007/EK, az 1794/2006/EK, a 730/2006/EK, az 1033/2006/EK és a 255/2010/EU rendelet módosításáról szóló 923/2012/EU végrehajtási rendelet olasz nyelvű változatának a helyesbítéséről (EGT-vonatkozású szöveg)

text:
                  29.6.2020

                  HU

                  Az Európai Unió Hivatalos Lapja

                  L 205/14

         A BIZOTTSÁG (EU) 2020/886 VÉGREHAJTÁSI RENDELETE
         (2020. június 26.)
         a közös repülési szabályok és a léginavigációs szolgáltatásokra és eljárásokra vonatkozó működési rendelkezések meghatározásáról, valamint az 1035/2011/EU végrehajtási rendelet és az 1265/2007/EK, az 1794/2006/EK, a 730/2006/EK, az 1033/2006/EK és a 255/2010/EU rendelet módosításáról szóló 923/2012/EU végrehajtási rendelet olasz nyelvű változatának a helyesbítéséről
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a légtérnek az egységes európai égbolt keretében történő szervezéséről és használatáról szóló, 2004. március 10-i 551/2004/EK európai parlamenti és tanácsi rendeletre (1) (légtérrendelet) és különösen annak 4. cikke a) és b) pontjára,
         tekintettel a polgári légi közlekedés területén alkalmazandó közös szabályokról és az Európai Unió Repülésbiztonsági Ügynökségének létrehozásáról és a 2111/2005/EK, az 1008/2008/EK, a 996/2010/EU, a 376/2014/EU európai parlamenti és tanácsi rendelet és a 2014/30/EU és a 2014/53/EU európai parlamenti és tanácsi irányelv módosításáról, valamint az 552/2004/EK és a 216/2008/EK európai parlamenti és tanácsi rendelet és a 3922/91/EGK tanácsi rendelet hatályon kívül helyezéséről szóló, 2018. július 4-i (EU) 2018/1139 európai parlamenti és tanácsi rendeletre (2) és különösen annak 31., 43. és 44. cikkére, valamint VIII. mellékletére,
         mivel:

                     (1)

                     A 923/2012/EU bizottsági végrehajtási rendelet (3) olasz nyelvű változata a beszédüzemű levegő–föld kapcsolatot illetően következetlen terminusokat használ a melléklet 5. szakasza SERA.5025 pontjának b) alpontjában és a 4. függelékben szereplő táblázat első sorában, valamint (**) és (***) lábjegyzeteiben.

                     (2)

                     Ezért a 923/2012/EU végrehajtási rendelet olasz nyelvű változatát ennek megfelelően helyesbíteni kell. Ez a helyesbítés a többi nyelvi változatot nem érinti.

                     (3)

                     Az e rendeletben előírt intézkedések összhangban vannak az 549/2004/EK európai parlamenti és tanácsi rendelet (4) 5. cikke által létrehozott Egységes Égbolt Bizottság véleményével,

               ELFOGADTA EZT A RENDELETET:

            1. cikk
            (a magyar változatot nem érinti)

            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. június 26-án.

                  a Bizottság részéről

                  az elnök

               Ursula VON DER LEYEN

            (1)  HL L 96., 2004.3.31., 20. o.

            (2)  HL L 212., 2018.8.22., 1. o.

            (3)  A Bizottság 923/2012/EU végrehajtási rendelete (2012. szeptember 26.) a közös repülési szabályok és a léginavigációs szolgáltatásokra és eljárásokra vonatkozó működési rendelkezések meghatározásáról, valamint az 1035/2011/EU végrehajtási rendelet és az 1265/2007/EK, az 1794/2006/EK, a 730/2006/EK, az 1033/2006/EK és a 255/2010/EU rendelet módosításáról (HL L 281., 2012.10.13., 1. o.)

            (4)  Az Európai Parlament és a Tanács 549/2004/EK rendelete (2004. március 10.) az egységes európai égbolt létrehozására vonatkozó keret megállapításáról (keretrendelet) (HL L 96., 2004.3.31., 1. o.).


title: A Bizottság (EU) 2020/966 végrehajtási rendelete (2020. július 1.) a Kínai Népköztársaságból származó kerékpárok behozatalára vonatkozó végleges dömpingellenes vám kivetéséről szóló (EU) 2019/1379 végrehajtási rendelet egy kínai exportáló gyártóra tekintettel új exportőrre vonatkozó felülvizsgálatának megszüntetéséről, az említett behozatalra vonatkozó vám kivetéséről, valamint az e gyártó behozatalaira vonatkozó nyilvántartásba vételi kötelezettség megszüntetéséről

text:
                  6.7.2020

                  HU

                  Az Európai Unió Hivatalos Lapja

                  L 213/1

         A BIZOTTSÁG (EU) 2020/966 VÉGREHAJTÁSI RENDELETE
         (2020. július 1.)
         a Kínai Népköztársaságból származó kerékpárok behozatalára vonatkozó végleges dömpingellenes vám kivetéséről szóló (EU) 2019/1379 végrehajtási rendelet egy kínai exportáló gyártóra tekintettel új exportőrre vonatkozó felülvizsgálatának megszüntetéséről, az említett behozatalra vonatkozó vám kivetéséről, valamint az e gyártó behozatalaira vonatkozó nyilvántartásba vételi kötelezettség megszüntetéséről
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Európai Unióban tagsággal nem rendelkező országokból érkező dömpingelt behozatallal szembeni védelemről szóló, 2016. június 8-i (EU) 2016/1036 európai parlamenti és tanácsi rendeletre (1) (a továbbiakban: alaprendelet) és különösen annak 11. cikke (4) bekezdésére és 14. cikke (5) bekezdésére,
         mivel:
         1.   HATÁLYBAN LÉVŐ INTÉZKEDÉSEK

                     (1)

                     A 2474/93/EGK rendelettel (2) (a továbbiakban: eredeti vizsgálat) a Tanács 30,6 %-os végleges dömpingellenes vámot vetett ki a Kínai Népköztársaságból (a továbbiakban: Kína) származó kerékpárok behozatalára. Azóta az eredeti intézkedéseket módosító több piacvédelmi vizsgálatra is sor került.

                     (2)

                     A Tanács az 502/2013/EU rendelettel (3) – az alaprendelet 11. cikke (3) bekezdésének megfelelő időközi felülvizsgálatot követően – elrendelte a fent említett intézkedések módosítását. E vizsgálat során nem alkalmaztak mintavételt a kínai exportáló gyártókra, hanem fenntartották az 1095/2005/EK tanácsi rendelettel (4) létrehozott, a dömpingkülönbözeten alapuló, országos szinten egységes 48,5 %-os dömpingellenes vámot.

                     (3)

                     A jelenleg hatályban lévő intézkedéseket az (EU) 2019/1379 bizottsági végrehajtási rendelettel (5) kivetett dömpingellenes intézkedések alkotják.

               2.   A JELENLEGI VIZSGÁLAT

                     (4)

                     A Bizottsághoz 2019. május 27-én új exportőrre vonatkozó felülvizsgálat megindítására irányuló kérelmet nyújtottak be az alaprendelet 11. cikkének (4) bekezdése alapján. A kérelmet egy kínai exportáló kerékpárgyártó, a Universal Cycle Corporation (Guangzhou) Co. Ltd. (a továbbiakban: kérelmező) nyújtotta be, amelynek az Unióba irányuló kivitele 48,5 %-os végleges dömpingellenes vám hatálya alá tartozik. A kérelmező azt állította, hogy a dömpingellenes intézkedések alapjául szolgáló vizsgálati időszakban (2011. január 1. és 2011. december 31. között) nem exportált kerékpárt az Unióba, 2018 szeptemberétől kezdte meg a felülvizsgálat tárgyát képező termék kivitelét az Unióba, és hogy nem állt kapcsolatban egyetlen olyan exportáló kerékpárgyártóval sem, amelyre a hatályos intézkedések vonatkoznak.

                     (5)

                     A Bizottság úgy vélte, hogy a kérelmező által benyújtott meggyőző bizonyítékok elegendő indokul szolgáltak az alaprendelet 11. cikkének (4) bekezdése szerinti felülvizsgálat megindításához. Miután az uniós gyártók számára lehetőséget biztosítottak, hogy megtegyék észrevételeiket, a Bizottság az (EU) 2019/2149 bizottsági végrehajtási rendelettel (6) megindította a kérelmező vonatkozásában az (EU) 2019/1379 bizottsági végrehajtási rendelet felülvizsgálatát.

                     (6)

                     Az (EU) 2019/2149 végrehajtási rendelet 2. cikkével hatályon kívül helyezték az (EU) 2019/1379 végrehajtási rendelettel a kérelmező vonatkozásában kivetett dömpingellenes vámot. A Bizottság ezzel párhuzamosan – az alaprendelet 11. cikke (4) bekezdésének és 14. cikke (5) bekezdésének és az (EU) 2019/2149 végrehajtási rendelet 3. cikkének megfelelően – utasította a vámhatóságokat, hogy vegyék nyilvántartásba a kérelmező behozatalait.

                     (7)

                     A kérelmező 2020. január 9-én hivatalosan visszavonta az új exportőrre vonatkozó felülvizsgálat iránti kérelmét. Következésképpen a Bizottság úgy ítélte meg, hogy a felülvizsgálatot meg kell szüntetni.

               3.   TÁJÉKOZTATÁS

                     (8)

                     A Bizottság tájékoztatta az érdekelt feleket, hogy a felülvizsgálat megszüntetését tervezi, illetve végleges dömpingellenes vámot kíván kivetni a Universal Cycle Corporation (Guangzhou) Co. Ltd vállalkozástól származó behozatalra, amelyet az (EU) 2019/2149 végrehajtási rendelet alapján nyilvántartásba vett importok esetében visszamenőleges hatállyal be kíván szedni. Az érdekelt felek lehetőséget kaptak észrevételeik megtételére, de nem nyújtottak be észrevételt.

               4.   DÖMPINGELLENES VÁM VISSZAMENŐLEGES HATÁLYÚ KIVETÉSE

                     (9)

                     A fenti megállapítások alapján a Bizottság arra a következtetésre jutott, hogy a kérelmező által előállított és a Kínából származó kerékpárok behozatalára vonatkozó felülvizsgálatot meg kell szüntetni. A kérelmező behozatalainak nyilvántartásba vételét ennélfogva meg kell szüntetni, és ezen importok tekintetében az (EU) 2019/1379 végrehajtási rendelettel a minden más vállalatra kivetett (48,5 %-os) országos vámot a felülvizsgálat megindításának időpontjától visszamenőlegesen be kell szedni.

                     (10)

                     Az e rendeletben előírt intézkedések összhangban vannak az alaprendelet 15. cikkének (1) bekezdésével létrehozott bizottság véleményével,

               ELFOGADTA EZT A RENDELETET:

            1. cikk
            Az (EU) 2019/2149 végrehajtási rendelettel megindított, új exportőrre vonatkozó felülvizsgálat ezennel megszűnik.

            2. cikk

               (1)   Az (EU) 2019/2149 végrehajtási rendelet 1. cikkében azonosított behozatalra kivetik az (EU) 2019/1379 bizottsági végrehajtási rendelet 1. cikkének (2) bekezdésében a kínai népköztársaságbeli minden más vállalatra (TARIC-kiegészítő kód: B999) alkalmazandó dömpingellenes vámot.

               (2)   Az (1) bekezdésben említett dömpingellenes vámot 2019. december 17-i hatállyal beszedik a kerékpárok (EU) 2019/2149 bizottsági végrehajtási rendelet 3. cikke szerint nyilvántartásba vett behozatala után.

            3. cikk

               (1)   A vámhatóságok utasítást kapnak, hogy szüntessék be a behozatalnak az (EU) 2019/2149 végrehajtási rendelet 3. cikke szerinti nyilvántartásba vételét.

               (2)   Eltérő rendelkezés hiányában a vámokra vonatkozó hatályos rendelkezések alkalmazandók.

            4. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. július 1-jén.

                  a Bizottság részéről

                  az elnök

               Ursula VON DER LEYEN

            (1)  HL L 176., 2016.6.30., 21. o.

            (2)  A Tanács 2474/93/EGK rendelete (1993. szeptember 8.) a Kínai Népköztársaságból származó kerékpárok a Közösségbe történő behozatalára végleges dömpingellenes vám kivetéséről és az ideiglenes dömpingellenes vám végleges beszedéséről ( HL L 228., 1993.9.9., 1. o.).

            (3)  A Tanács 502/2013/EU rendelete (2013. május 29.) a Kínai Népköztársaságból származó kerékpárok behozatalára vonatkozó végleges dömpingellenes vám kivetéséről szóló 990/2011/EU végrehajtási rendeletnek az 1225/2009/EK rendelet 11. cikkének (3) bekezdése szerinti időközi felülvizsgálatot követő módosításáról (HL L 153., 2013.6.5., 17. o.).

            (4)  A Tanács 1095/2005/EK rendelete (2005. július 12.) a Vietnamból származó kerékpárok behozatalára vonatkozó végleges dömpingellenes vám kivetéséről és a Kínai Népköztársaságból származó kerékpárok behozatalára vonatkozó végleges dömpingellenes vám kivetéséről szóló 1524/2000/EK rendelet módosításáról (HL L 183., 2005.7.14., 1. o.).

            (5)  A Bizottság (EU) 2019/1379 végrehajtási rendelete (2019. augusztus 28.) a Kínai Népköztársaságból származó kerékpárok behozatalára vonatkozó, az Indonéziában, Malajziában, Srí Lankán, Tunéziában, Kambodzsában, Pakisztánban és a Fülöp-szigeteken feladott, akár ezekből az országokból származóként, akár nem ilyenként bejelentett kerékpárok behozatalára is kiterjesztett végleges dömpingellenes vámnak az (EU) 2016/1036 rendelet 11. cikkének (2) bekezdése szerinti hatályvesztési felülvizsgálatot követő kivetéséről (HL L 225., 2019.8.29., 1. o.).

            (6)  A Bizottság (EU) 2019/2149 végrehajtási rendelete (2019. december 13.) a Kínai Népköztársaságból származó kerékpárok behozatalára végleges dömpingellenes vám kivetéséről szóló (EU) 2019/1379 végrehajtási rendelet egy kínai exportáló gyártóra tekintettel új exportőrre vonatkozó felülvizsgálatának megindításáról, az ettől az exportáló gyártótól származó behozatalra vonatkozó vám eltörléséről, valamint az e behozatalra vonatkozó nyilvántartásba vételi kötelezettségről (HL L 325., 2019.12.16., 159. o.).


title: A Bizottság (EU) 2020/968 végrehajtási rendelete (2020. július 3.) a piriproxifen hatóanyagnak a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti jóváhagyása meghosszabbításáról, valamint az 540/2011/EU bizottsági végrehajtási rendelet mellékletének módosításáról (EGT-vonatkozású szöveg)

text:
                  6.7.2020

                  HU

                  Az Európai Unió Hivatalos Lapja

                  L 213/7

         A BIZOTTSÁG (EU) 2020/968 VÉGREHAJTÁSI RENDELETE
         (2020. július 3.)
         a piriproxifen hatóanyagnak a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti jóváhagyása meghosszabbításáról, valamint az 540/2011/EU bizottsági végrehajtási rendelet mellékletének módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 20. cikke (1) bekezdésére,
         mivel:

                     (1)

                     A 2008/69/EK bizottsági irányelv (2) felvette a 91/414/EGK tanácsi irányelv (3) I. mellékletébe a piriproxifen hatóanyagot.

                     (2)

                     A 91/414/EGK irányelv I. mellékletében szereplő hatóanyagok az 1107/2009/EK rendelet értelmében jóváhagyott hatóanyagoknak tekintendők, és az 540/2011/EU bizottsági végrehajtási rendelet (4) mellékletének A. részében is fel vannak sorolva.

                     (3)

                     A piriproxifen hatóanyagnak az 540/2011/EU végrehajtási rendelet mellékletének A. részében megállapított jóváhagyása 2020. december 31-én lejár.

                     (4)

                     A 844/2012/EU bizottsági végrehajtási rendelet (5) 1. cikkének megfelelően és az említett cikkben előírt határidőn belül kérelmet nyújtottak be a piriproxifen hatóanyag jóváhagyásának meghosszabbítása iránt.

                     (5)

                     A kérelmező benyújtotta a 844/2012/EU végrehajtási rendelet 6. cikkének megfelelően előírt kiegészítő dokumentációt. A referens tagállam a kérelmet hiánytalannak találta.

                     (6)

                     A referens tagállam a társreferens tagállammal konzultálva elkészítette a hosszabbítási kérelmet értékelő jelentést, és 2017. december 14-én benyújtotta az Európai Élelmiszerbiztonsági Hatósághoz (a továbbiakban: Hatóság) és a Bizottsághoz.

                     (7)

                     A Hatóság közzétette a kiegészítő összefoglaló dokumentációt. A Hatóság ezenkívül észrevételezés céljából elküldte a kérelmezőknek és a tagállamoknak a hosszabbítási kérelmet értékelő jelentést, amelyről nyilvános konzultációt is indított. A kapott észrevételeket a Hatóság továbbította a Bizottságnak.

                     (8)

                     A Hatóság 2019. május 17-én eljuttatta a Bizottsághoz az azzal kapcsolatos állásfoglalását (6), hogy a piriproxifen várhatóan megfelel-e az 1107/2009/EK rendelet 4. cikkében előírt jóváhagyási kritériumoknak. A Bizottság 2019. október 21-én ismertette a piriproxifen jóváhagyásának meghosszabbítására vonatkozó jelentés tervezetét a Növények, Állatok, Élelmiszerek és Takarmányok Állandó Bizottságával.

                     (9)

                     Az (EU) 2018/605 bizottsági rendelettel (7) bevezetett, az endokrin károsító tulajdonságok azonosítására szolgáló kritériumok tekintetében a Hatóság következtetése szerint a piriproxifen nem endokrin károsító anyag.

                     (10)

                     A Bizottság felkérte a kérelmezőt, hogy nyújtsa be észrevételeit a Hatóság következtetéséről, valamint – a 844/2012/EU végrehajtási rendelet 14. cikke (1) bekezdése harmadik albekezdésének megfelelően – a hosszabbításra vonatkozó jelentésről. A kérelmező benyújtotta észrevételeit, és azokat a Bizottság alaposan megvizsgálta.

                     (11)

                     Legalább egy piriproxifen hatóanyagú növényvédő szer egy vagy több reprezentatív felhasználása tekintetében megállapítást nyert, hogy az 1107/2009/EK rendelet 4. cikkében előírt jóváhagyási kritériumok teljesülnek.

                     (12)

                     A piriproxifen hatóanyag jóváhagyásának meghosszabbítására vonatkozó kockázatértékelés korlátozott számú reprezentatív használaton alapul, amelyek azonban nem korlátozzák azokat a használatokat, amelyek tekintetében a piriproxifent tartalmazó növényvédő szerek engedélyezhetők.

                     (13)

                     Helyénvaló tehát meghosszabbítani a piriproxifen jóváhagyását.

                     (14)

                     Az 1107/2009/EK rendelet 14. cikke (1) bekezdésének a rendelet 6. cikkével összefüggésben értelmezett rendelkezései értelmében, valamint a jelenlegi tudományos és műszaki ismeretekre való figyelemmel azonban bizonyos feltételeket elő kell írni. Különösen indokolt további megerősítő információkat kérni.

                     (15)

                     Az 1107/2009/EK rendelet 20. cikke (3) bekezdésének a 13. cikk (4) bekezdésével összefüggésben értelmezett rendelkezései értelmében az 540/2011/EU végrehajtási rendelet mellékletét ennek megfelelően módosítani kell.

                     (16)

                     Az (EU) 2019/1589 bizottsági végrehajtási rendelet (8)2020. december 31-ig meghosszabbította a piriproxifen jóváhagyási időtartamát, hogy a jóváhagyás megújítására irányuló eljárást a hatóanyag jóváhagyási időtartamának lejárta előtt le lehessen zárni. Mivel azonban a jóváhagyás meghosszabbításáról még a kiterjesztett jóváhagyási időszak lejárta előtt döntés született, ezt a rendeletet 2020. augusztus 1-jétől indokolt alkalmazni, kivéve az I. mellékletben szereplő táblázat „Tisztaság” oszlopában meghatározott toluoltartalomra vonatkozó rendelkezést, amely 2021. augusztus 1-jétől alkalmazandó.

                     (17)

                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

               ELFOGADTA EZT A RENDELETET:

            1. cikk
            A hatóanyag jóváhagyásának meghosszabbítása
            A piriproxifen hatóanyag jóváhagyása az I. mellékletben foglaltaknak megfelelően meghosszabbításra kerül.

            2. cikk
            Az 540/2011/EU végrehajtási rendelet módosításai
            Az 540/2011/EU végrehajtási rendelet melléklete e rendelet II. mellékletének megfelelően módosul.

            3. cikk
            Hatálybalépés és az alkalmazás kezdőnapja
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            Ezt a rendeletet 2020. augusztus 1-jétől kell alkalmazni.

            Ez a rendelet teljes egészében kötelező, és közvetlenül alkalmazandó valamennyi tagállamban.
            Kelt Brüsszelben, 2020. július 3-án.

                  a Bizottság részéről

                  az elnök

               Ursula VON DER LEYEN

            (1)  HL L 309., 2009.11.24., 1. o.

            (2)  A Bizottság 2008/69/EK irányelve (2008. július 1.) a 91/414/EGK tanácsi irányelvnek a klofentezin, a dikamba, a difenokonazol, a diflubenzuron, az imazaquin, a lenacil, az oxadiazon, a pikloram és a piriproxifen hatóanyagként való felvétele céljából történő módosításáról (HL L 172., 2008.7.2., 9. o.).

            (3)  A Tanács 91/414/EGK irányelve (1991. július 15.) a növényvédő szerek forgalomba hozataláról (HL L 230., 1991.8.19., 1. o.).

            (4)  A Bizottság 540/2011/EU végrehajtási rendelete (2011. május 25.) az 1107/2009/EK európai parlamenti és tanácsi rendeletnek a jóváhagyott hatóanyagok jegyzéke tekintetében történő végrehajtásáról (HL L 153., 2011.6.11., 1. o.).

            (5)  A Bizottság 844/2012/EU végrehajtási rendelete (2012. szeptember 18.) a hatóanyagok jóváhagyásának meghosszabbítására vonatkozó eljárás végrehajtásához szükséges rendelkezéseknek a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti megállapításáról (HL L 252., 2012.9.19., 26. o.).

            (6)  EFSA Journal 2018;16(7):5307; Online elérhető a következő címen: www.efsa.europa.eu.

            (7)  A Bizottság (EU) 2018/605 rendelete (2018. április 19.) az 1107/2009/EK rendelet II. mellékletének az endokrin károsító tulajdonságok meghatározására szolgáló tudományos kritériumok megállapítása tekintetében történő módosításáról (HL L 101., 2018.4.20., 33. o.).

            (8)  A Bizottság (EU) 2019/1589 végrehajtási rendelete (2019. szeptember 26.) az 540/2011/EU végrehajtási rendeletnek az amidoszulfuron, a béta-ciflutrin, a bifenox, a klórtoluron, a klofentezin, a klomazon, a cipermetrin, a daminozid, a deltametrin, a dikamba, a difenokonazol, a diflubenzuron, a diflufenikan, a fenoxaprop-P, a fenpropidin, a fludioxonil, a flufenacet, a fosztiazát, az indoxakarb, a lenacil, az MCPA, az MCPB, a nikoszulfuron, a pikloram, a proszulfokarb, a piriproxifen, a tiofanát-metil, a trifluszulfuron és a tritoszulfuron hatóanyag jóváhagyási időtartamának meghosszabbítása tekintetében történő módosításáról (HL L 248., 2019.9.27., 24. o.)

            I. MELLÉKLET

                        Közhasználatú név, Azonosító szám

                        IUPAC-név

                        Tisztaság  (1)

                        Jóváhagyás dátuma

                        Jóváhagyás lejárta

                        Egyedi rendelkezések

                        Piriproxifen
                        2-((1-(4-fenoxi-fenoxi)propán-2-il)oxi)piridin.
                        CIPAC-szám: 715.
                        CAS-szám: 95737-68-1.
                        EK-szám (EINECS vagy ELINCS): 429-800-1

                        4-fenoxi-fenil-(RS)-2-(2-piridiloxi)-propil-éter

                        ≥ 970 g/kg
                        2021. augusztus 1-jétől Max. szennyező anyag: Toluol
                        5 g/kg

                        2020. augusztus 1.

                        2035. július 31.

                        Az 1107/2009/EK rendelet 29. cikkének (6) bekezdésében említett egységes alapelvek érvényesítése érdekében figyelembe kell venni a piriproxifen jóváhagyásának meghosszabbítására vonatkozó jelentésben és különösen annak I. és II. függelékében található megállapításokat.
                        Az átfogó értékelésben a tagállamoknak fokozott figyelmet kell fordítaniuk a következőkre:

                                    —

                                    a fogyasztóknak a piriproxifen-maradékokból eredő étrendi expozíciója,

                                    —

                                    az üledéklakó és a vízi szervezetek védelme,

                                    —

                                    a méhek védelme.

                              A piriproxifent tartalmazó növényvédő szerek kültéri használata esetén az üledéklakó és vízi szervezetek védelme tekintetében a tagállamoknak az adott körülmények között megfelelő kockázatcsökkentő intézkedéseket – pl. permetezésmentes pufferzónákat és/vagy a permetsodródás-csökkentést – kell alkalmazniuk annak érdekében, hogy az üledéklakó és vízi szervezeteket érintő kockázat alacsony legyen.
                        Ami a méhek védelmét illeti, a piriproxifent tartalmazó növényvédő szerek kültéri használata esetén a tagállamoknak az egyedi feltételek közé fel kell venniük az alkalmazásnak a méhek számára vonzó növények virágzásán kívüli időszakokra való korlátozását, valamint a megfelelő kockázatcsökkentő intézkedéseket, például a permetezésmentes pufferzónákat és/vagy a permetsodródás-csökkentést annak érdekében, hogy a méheket és a méhlárvákat érintő kockázat alacsony legyen.
                        A felszíni vagy felszín alatti vizek ivóvíz nyerése céljából történő kitermelése esetén a kérelmező köteles megerősítő információkat benyújtani a Bizottságnak, a tagállamoknak és a Hatóságnak a vízkezelési eljárások által a felszíni vizekben jelen lévő szermaradékok jellegére gyakorolt hatásról.
                        A kérelmezőnek a kért megerősítő információkat a vízkezelési eljárások által a felszíni és a felszín alatti vizekben jelen lévő szermaradékok jellegére gyakorolt hatás értékeléséről szóló bizottsági útmutató közzétételét követő két éven belül be kell nyújtania.

               (1)  A hatóanyagok azonosításával és specifikációjával kapcsolatban további részletek a hosszabbításra vonatkozó jelentésben találhatók.

            II. MELLÉKLET
            Az 540/2011/EU végrehajtási rendelet melléklete az alábbiak szerint módosul:

                        1.

                        az A. részben a piriproxifenre vonatkozó 179. bejegyzést el kell hagyni;

                        2.

                        a B. rész a következő bejegyzéssel egészül ki:

                                    Bejegyzés száma

                                    Közhasználatú név,Azonosító szám

                                    IUPAC-név

                                    Tisztaság (1)

                                    Jóváhagyás dátuma

                                    Jóváhagyás lejárta

                                    Egyedi rendelkezések

                                    „142.

                                    Piriproxifen
                                    2-((1-(4-fenoxi-fenoxi)propán-2-il)oxi)piridin.
                                    CIPAC-szám: 715.
                                    CAS-szám: 95737-68-1.
                                    EK-szám (EINECS vagy ELINCS): 429-800-1

                                    4-fenoxi-fenil-(RS)-2-(2-piridiloxi)-propil-éter

                                    ≥ 970 g/kg Max. szennyező anyag: Toluol
                                    5 g/Kg

                                    2020. augusztus 1.

                                    2035. július 31.

                                    Az 1107/2009/EK rendelet 29. cikkének (6) bekezdésében említett egységes alapelvek érvényesítése érdekében figyelembe kell venni a piriproxifen jóváhagyásának meghosszabbítására vonatkozó jelentésben és különösen annak I. és II. függelékében található megállapításokat.
                                    Az átfogó értékelésben a tagállamoknak fokozott figyelmet kell fordítaniuk a következőkre:

                                                —

                                                a fogyasztóknak a piriproxifen-maradékokból eredő étrendi expozíciója,

                                                —

                                                az üledéklakó és a vízi szervezetek védelme,

                                                —

                                                a méhek védelme.

                                          A piriproxifent tartalmazó növényvédő szerek kültéri használata esetén az üledéklakó és vízi szervezetek védelme tekintetében a tagállamoknak az adott körülmények között megfelelő kockázatcsökkentő intézkedéseket – pl. permetezésmentes pufferzónákat és/vagy a permetsodródás-csökkentést – kell alkalmazniuk annak érdekében, hogy az üledéklakó és vízi szervezeteket érintő kockázat alacsony legyen.
                                    Ami a méhek védelmét illeti, a piriproxifent tartalmazó növényvédő szerek kültéri használata esetén a tagállamoknak az egyedi feltételek közé fel kell venniük az alkalmazásnak a méhek számára vonzó növények virágzásán kívüli időszakokra való korlátozását, valamint a megfelelő kockázatcsökkentő intézkedéseket, például a permetezésmentes pufferzónákat és/vagy a permetsodródás-csökkentést annak érdekében, hogy a méheket és a méhlárvákat érintő kockázat alacsony legyen.
                                    A felszíni vagy felszín alatti vizek ivóvíz nyerése céljából történő kitermelése esetén a kérelmező köteles megerősítő információkat benyújtani a Bizottságnak, a tagállamoknak és a Hatóságnak a vízkezelési eljárások által a felszíni vizekben jelen lévő szermaradékok jellegére gyakorolt hatásról.
                                    A kérelmezőnek a kért megerősítő információkat a vízkezelési eljárások által a felszíni és a felszín alatti vizekben jelen lévő szermaradékok jellegére gyakorolt hatás értékeléséről szóló bizottsági útmutató közzétételét követő két éven belül be kell nyújtania.”

               (1)  A hatóanyagok azonosításával és specifikációjával kapcsolatban további részletek a hosszabbításra vonatkozó jelentésben találhatók.


title: A Bizottság (EU) 2020/1200 végrehajtási rendelete (2020. augusztus 10.) egy elnevezésnek a hagyományos különleges termékek nyilvántartásába történő bejegyzéséről („Berthoud”[HKT])

text:
                  17.8.2020

                  HU

                  Az Európai Unió Hivatalos Lapja

                  L 269/1

         A BIZOTTSÁG (EU) 2020/1200 VÉGREHAJTÁSI RENDELETE
         (2020. augusztus 10.)
         egy elnevezésnek a hagyományos különleges termékek nyilvántartásába történő bejegyzéséről („Berthoud”[HKT])
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 52. cikke (2) bekezdésére,
         mivel:

                     (1)

                     Az 1151/2012/EU rendelet 50. cikke (2) bekezdése b) pontjának megfelelően a Bizottság közzétette az Európai Unió Hivatalos Lapjában Franciaország kérelmét (2) a „Berthoud” elnevezés bejegyzésére.

                     (2)

                     A Bizottsághoz nem érkezett az 1151/2012/EU rendelet 51. cikke szerinti felszólalási nyilatkozat, ezért a „Berthoud” elnevezést be kell jegyezni,

               ELFOGADTA EZT A RENDELETET:

            1. cikk
            A „Berthoud” (HKT) elnevezés bejegyzésre kerül.
            Az első bekezdésben említett elnevezés a 668/2014/EU bizottsági végrehajtási rendelet (3) XI. melléklete szerinti 2.21. osztályba (Készételek) tartozó terméket jelöl.

            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. augusztus 10-én.

                  a Bizottság részéről,

                  az elnök nevében,

               Janusz WOJCIECHOWSKI

                  a Bizottság tagja

            (1)  HL L 343., 2012.12.14., 1. o.

            (2)  HL C 115., 2020.4.7., 16. o.

            (3)  A Bizottság 668/2014/EU végrehajtási rendelete (2014. június 13.) a mezőgazdasági termékek és az élelmiszerek minőségrendszereiről szóló 1151/2012/EU európai parlamenti és tanácsi rendelet alkalmazására vonatkozó szabályok megállapításáról (HL L 179., 2014.6.19., 36. o.).